المديرية العامة للأمن الوطني أكدت ان 22 واحد تشد بعد الشغب، لي كان قبل الماتش ديال الوداد البيضاوي والجيش الملكي البارح فملعب مركب محمد الخامس في الدار البيضاء، ضمن سدس عشر نهائي كأس العرش. المديرية دارت بلاغ وقالت فيه بلي المشتبه فيهم تم توقيفهم على متن اربع سيارات خاصة وبحوزتهم 21 شهاب ناري وموس من الحجم الكبير، وكميات كبيرة من الحجارة والقنينات ديال الزاج خاوية والهراوات والعصي، لي كانوا باغيين يدخلوها للملعب. من هاد 22 فيهم خمسة قاصرين لي ضبطو عندهم الفريموجين وأسلحة بيضاء دون سند مشروع، من شأنها تهديد أمن المواطنين وسلامة المنشٱت الرياضية. المديرية العامة للأمن أكدت، بلي الموقوفين الراشدين توضعوا تحت تدابير الحراسة النظرية، فيما تم الاحتفاظ بالقصرين تحت المراقبة. هاد التوقيفات جات بعدما طاحت روح في منطقة الهراويين، بعدما كان الجمهور العسكري داخل الدار البيضاء باش يتفرج في الماتش ديال الكلاسيكو. 
ماتش الجيش والوداد.. البوليس شد 22 واحد على الشغب ديال الهراويين.. بينهم قاصرين وعندهم المواس والعصي والفروموجين